Zmluva o dielo (§ 536 Obchodného zákonníka)

Zmluva o dielo  
uzatvorená podľa ust. § 536 a nasl. Obchodného zákonníka v platnom znení

**1. Zhotoviteľ: Obchodné meno: Ing. Dušan Duvač - PRODOS**  
 **Sídlo:** SR, Karpatská 1, 914 41 Nemšová,   
 **IČO:** 339 083 46  
 **DIČ :** 1032587743  
 **Zapísaný:** Živnostenský register č. 309-2887  
 **Bankové spojenie:** Slovenská sporiteľňa, a.s.  
 **Číslo účtu:** 0041744313/0900  
 **Telefón, fax:** 0911 517 245

(ďalej ako „zhotoviteľ“)

a

**2. Objednávateľ Obchodné meno: OBEC KAMENIČANY**  
 **Sídlo:** SR, 018 54 Kameničany č. 39   
  **IČO: 00 692 298**  
  **IČ DPH:**   
  **Zapísaný:**   
  **oddiel:**   
  **Bankové spojenie:** Prima banka  
 **Číslo účtu:** 4498155007/5600  
 **Telefón, fax:** 042/4493253  
 **Oprávnený konať v mene spoločnosti:**

Igor Daško – starosta obce (ďalej ako „objednávateľ“)

I.  
Úvodné ustanovenie

Zmluvné strany vzájomne prehlasujú, že sa presvedčili o identite druhej zmluvnej strany a že označenie zmluvných strán uvedené v záhlaví tejto zmluvy zodpovedá aktuálnemu stavu zapísanému v obchodnom registri.

II.  
Všeobecné ustanovenia

1. Zhotoviteľ sa zaväzuje, že za dojednanú cenu vykoná pre objednávateľa dielo podľa čl. III tejto zmluvy.

2. Objednávateľ sa zaväzuje dokončené dielo prevziať a za dielo zaplatiť zhotoviteľovi dojednanú cenu podľa článku VII tejto zmluvy.

III.  
Predmet zmluvy

1. Predmetom tejto zmluvy je záväzok zhotoviteľa podľa cenovej ponuky z výkazu výmer realizovať projektovú dokumentáciu na stavbu „Rekonštrukcia miestnych komunikácií v obci Kameničany“ pre objednávateľa podľa podmienok stanovených touto zmluvou.

IV.

Príprava na zhotovenie diela

1. Zhotoviteľ sa zaväzuje pred začatím prác na projekte:

a) vykonať obhliadku a domeranie územia v potrebnom rozsahu

V.  
Rozsah a obsah predmetu zmluvy

1. Predmetom zmluvy je vypracovanie projektu stavby „Rekonštrukcia miestnych komunikácií v obci Kameničany“ projektová dokumentácia na stavebné konanie vrátane podrobného rozpočtu a výkazu výmer v nasledujúcom členení:

Rekonštrukcia komunikácie – Kúty

Rekonštrukcia komunikácie – na Bolešov

Rekonštrukcia komunikácie - Važina

2. Projekt bude vypracovaný v rámci dohodnutej ceny v šiestich vyhotoveniach. Na požiadanie objednávateľa zhotoviteľ dodá ďalšie vyhotovenie v požadovanom počte za úhradu. Zhotoviteľ odovzdá projekt v rámci dohodnutej ceny aj v elektronickej forme.

3. Pri vypracovaní projektu bude zhotoviteľ dodržiavať všeobecne záväzné predpisy, technické normy, ustanovenia tejto zmluvy a bude sa riadiť podkladmi objednávateľa, odovzdanými ku dňu uzavretia tejto zmluvy, zápismi a dohodami zmluvných strán ako aj vyjadreniami orgánov štátnej správy a všetkých zainteresovaných inštitúcií a organizácií.

4. Zhotoviteľ sa zaväzuje, že pripomienky dotknutých orgánov zapracuje do projektu po prerokovaní s objednávateľom do 10 dní po tom ako sa o nich dozvedel, ak nedôjde k dohode o inom termíne tak, aby termín plnenia podľa čl. VI. Zmluvy bol dodržaný.

VI.  
Čas plnenia

1. Zhotoviteľ sa zaväzuje, že vypracuje a dodá predmet zmluvy dojednaný v rozsahu a obsahu čl. V tejto zmluvy najneskôr do 18. 12. 2015 .

2. Dodržanie tohto termínu je závislé od riadneho a včasného spolupôsobenia objednávateľa dojednaného v tejto zmluve.

3. Predmet plnenia podľa tejto zmluvy je splnený riadnym vypracovaním a odovzdaním projektu objednávateľovi na základe preberacieho protokolu.

VII.  
Cena diela

1. Cena za vykonanie diela zhotoviteľom t. j. cena prác je určená na základe vzájomnej dohody zmluvných strán  vo výške 900,-- € bez DPH.

2. K zmene ceny môže dôjsť len na základe obojstrannej dohody v prípade, že objednávateľ bude požadovať zmeny, prípadne naviac práce.

VIII.

Platobné podmienky

1. Podkladom pre úhradu ceny za zhotovenie diela uvedenej v čl. VII tejto zmluvy bude faktúra vystavená zhotoviteľom po dodaní projektu so splatnosťou 14 dní odo dňa vystavenia faktúry, a to bezhotovostným prevodom na účet zhotoviteľa uvedený v záhlaví tejto zmluvy.

IX.  
Zodpovednosť za vady

1. Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady vzniknuté po odovzdaní diela zodpovedá iba vtedy, ak boli spôsobené porušením jeho povinnosti.

2. Zhotoviteľ zodpovedá za projektové riešenie realizovaného diela po celú dobu existencie diela.

3. Zhotoviteľ nezodpovedá za vady diela, ktoré boli spôsobené použitím nesprávnych podkladov poskytnutých objednávateľom pri tvorbe objednávky diela.

4. Zhotoviteľ nezodpovedá za vady spôsobené nesprávnym používaním predmetu tejto zmluvy alebo poškodením predmetu zmluvy objednávateľom.

5. Vady zistené a reklamované v záručnej dobe sa zhotoviteľ zaväzuje odstrániť v lehote 10 dní od ich písomného oznámenia objednávateľom.

X.  
Zmluvné pokuty a náhrady škody

1. Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý začatý deň omeškania.

2. V prípade omeškania objednávateľa s finančnou úhradou faktúry za vykonanie diela je objednávateľ povinný zaplatiť zhotoviteľovi úrok z omeškania vo výške 0,05 % z dlžnej sumy za každý deň omeškania.

3. Objednávateľ má tiež nárok na náhradu škody, ktorá mu vznikla z dôvodu nedodržania termínu odovzdania diela zhotoviteľom, resp. z dôvodu odstúpenia zhotoviteľa od zmluvy.

XI.  
Spolupôsobenie objednávateľa

1. V prípade, ak sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa tak, aby mohol byť dodržaný termín plnenia uvedený v čl. VI tejto zmluvy.

XII.

Odstúpenie od zmluvy

1. Objednávateľ je oprávnený odstúpiť od zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, najmä ak zhotoviteľ:

a/ bude meškať s termínom plnenia podľa tejto zmluvy o viac ako 14 dní,

b/ ak zhotoviteľ bude preukázateľne vykonávať práce vadné, t.j. v rozpore s podmienkami dohodnutými v tejto zmluve,

c/ v rozpore s ustanovením tejto zmluvy prestal vykonávať práce na zhotovené diela, alebo inak prejavuje svoj úmysel nepokračovať v plnení tejto zmluvy,

d/ bez predchádzajúceho súhlasu objednávateľa prevedie všetky, alebo niektoré práva a záväzky vyplývajúce z tejto zmluvy na tretie osoby,

e/ nezapracuje pripomienky dotknutých orgánov v termíne podľa čl. V ods. 3 tejto zmluvy

XIII.

Záverečné ustanovenia

1. Právne vzťahy medzi zmluvnými stranami sa riadia touto zmluvou, v otázkach v nej neupravených príslušnými ustanoveniami Obchodného zákonníka, prípadne ďalšími právnymi predpismi.

2. Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.

3. Zmluva nadobúda účinnosť dňom podpisu oboma zmluvnými stranami.

4. Táto zmluva bola vyhotovená v troch rovnopisoch, z ktorých objednávateľ obdrží dve vyhotovenia a zhotoviteľ jedno vyhotovenie.

5. Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú.

V Kameničanoch dňa 7. decembra 2015

|  |  |
| --- | --- |
| Ing. Dušan Duvač-PRODOS  zhotoviteľ | OBEC Kameničany Igor Daško – starosta obce objednávateľ |